**İNSAN ANATOMİYASI VƏ TİBBİ TERMİNOLOGİYA KAFEDRASI**

**“ALİ TİBB BACISI İŞİ”**

**İXTİSASI ÜZRƏ**

**MÜHAZİRƏLƏRİNİN MÖVZÜ PLANI**

1. İnsan anatomiyası fənninə giriş. Anatomiyanın məqsədi, vəzifələri və öyrənilmə metodları. Anatomiyanın Azərbaycanda inkişafı. Anatomiyanın inkişaf tarixi. Anatomiyada işlədilən latın terminlərinin mənşəyi. İnsan embriogenezinin mərhələləri barədə ümumi məlumat. Prenatal və postnatal ontogenezin xüsusiyyətləri. Orqan mürəkkəb toxuma sistemi kimi. – 2 s.
2. Skeletin ümumi anatomiyası. Sümüklərin quruluşu, forması, təsnifatı, fiziki-kimyəvi xüsusiyyətləri. Sümüklərin inkişafı haqqında ümumi məlumat. Sümüküstlüyü və sümük iliyinin quruluşu. –2 s.
3. Sümük birləşmələrinin anatomiyası. Birləşmələrin növləri, fasiləsiz və fasiləli birləşmələr. Yarımoynaqlar, onların səciyyəvi xüsusiyyətləri. Fasiləli və ya sinovial birləşmələr (oynaqlar). Oynaqların biomexanik təsnifatı. Oynağın köməkçi elementləri, fiksasiyası və tormoz aparatı. – 2 s.
4. Əzələlərin morfofunksional anatomiyası. Əzələ bir orqan kimi, əzələlərin quruluşu və təsnifatı. Əzələnin qüvvəsi və işi. Əzələlərin inkişafı haqqında ümumi məlumat. Ontogenezin ayrı-ayrı mərhələlərində əzələlərin inkişaf xüsusiyyətləri. – 2 s.
5. Splanxnologiya haqqında ümumi məlumat. Daxili orqanların ümumi icmalı, funksional anatomiyası, inkişafı. Həzm orqanlarının funksional anatomiyası. Borulu orqanların quruluşu. Vəzilər: quruluşu və təsnifatı. İlk bağırsaq borusunun inkişafı, ön, orta və arxa bağırsağın differensiasiyası barədə ümumi məlumat. -2s.
6. Tənəffüs sistemi orqanlarının funksional anatomiyası. Sidik – cinsiyyət sistemi və endokrin orqanlarının funksional anatomiyası. -2s.
7. Sinir sistemi haqqında məlumat. Sinir sisteminin quruluş elementləri: onurğa beyni və baş beyinin quruluş xüsusiyyətləri. Onurğa beyni sinirləri. -2s.
8. Duyğu orqanlarının funksional anatomiyası. 12 cüt kəllə sinirləri. Vegetativ sinir sistemi.-2s.
9. Ürək-qan damar sistemi. Ürəyin funksional anatomiyası. Böyük, kiçik və yerli qan dövranları. – 2 s.
10. Limfa sisteminin quruluş elementləri. Limfa kapillyarları, damarları, düyünləri, kötükləri və limfa axacaqlarının anatomiyası. Limfanın venoz sistemə axma yolları.– 2 s.

**İnsan anatomiyası və tibbi terminologiya kafedrası**

**“ALİ TİBB BACISI İŞİ” İXTİSASI, 1-ci kurs, Payız semestri üzrə**

**təcrübə məşğələlərinin təqvim-mövzu planı**

**Mövzu1.** İnsan anatomiyası kafedrasında tədris prosesinin təşkili. Latın dilinin təbabətdə və anatomiyanın tədrisi prosesində rolu. Bədəndən keçirilən ox və səthlər. Gövdə sümüklərinin quruluşu və birləşmələri. – 2s.

**Mövzu 2.** Ətraf sümüklərinin quruluşu və birləşmələri.– 2s.

**Mövzu 3.** Kəllə sümüklərinin quruluşu və birləşmələri.Gicgah-çənə oynağı: quruluşu, forması, hərəkətləri, xüsusiyyətləri.– 2s.

**Mövzu 4.** Kəllənin beyin və üz hissələrinin topoqrafiyasının ümumi icmalı. Kəllə qapağı. Xarici və daxili kəllə əsasının quruluşu, kanal və dəliklərinin anatomiyası barədə ümumi məlumat. Gicgah çuxuru. Göz yuvaları, burun boşluğu, gicgahaltı və qanad-damaq çuxurlarının ümumi icmalı.– 2s.

**Mövzu 5.** Baş nahiyələri. Baş əzələlərinin anatomiyası: çeynəmə və mimiki əzələlər. Boyunun əzələ və fassiyaları. Boyunun topoqrafiyası. Boyun üçbucaqları, onların topoqrafiyası və təcrübi əhəmiyyəti barədə ümumi məlumat. Mövzuda istifadə olunan latın terminlərinin tələffüz prinsipləri, onların möhkəmləndirilməsi.– 2s.

**Mövzu 6.** Döşün əzələ və fassiyalarının anatomik və funksional xüsusiyyətləri. Diafraqma, topoqrafiyası, quruluş xüsusiyyətləri. Qarnın əzələ və fassiyalarının quruluşu, funksiyası. Düz əzələ yatağı. Qasıq kanalı. – 2s.

**Mövzu 7.** Arxanın əzələ və fassiyalarının quruluşu, funksional anatomiyası və topoqrafiyası. -2s.

**Mövzu 8.** Yuxarı ətraf əzələ və fassiyalarının quruluşu. Yuxarı ətrafın topoqrafiyası. Mövzuda istifadə edilən latın terminlərinin təkrarı və möhkəmləndirilməsi. -2s.

**Mövzu 9.** Aşağı ətraf əzələ və fassiyalarının quruluşu. Aşağı ətrafın topoqrafiyası. Mövzuda istifadə edilən latın terminlərinin təkrarı və möhkəmləndirilməsi. -2s.

**Mövzu 10.** Daxili orqanlar haqqında məlumat. Ağız boşluğu orqanları: dil, ağız suyu vəziləri. Süd və daimi dişlər, onların quruluşu, formulu və çıxma müddəti. Yumşaq damaq, udlaq, qida borusu.-2s.

**Mövzu 11.** Mədə, nazik və yoğun bağırsaqların quruluşu və topoqrafiyası.Qaraciyər, mədəaltı vəzi və dalaq. Quruluşu və topoqrafiyası. Periton və onun topoqrafiyası.-2s.

**Mövzu 12.** Tənəffüs sistemi orqanları. Burun boşluğu, qırtlaq, nəfəs borusu və bronxlar. Quruluşu və topoqrafiyası.Ağciyər və plevra. Orta divar. Ağciyər və plevranın topoqrafiyası haqqında ümumi məlumat.Tənəffüs sistemində istifadə edilən latın terminlərinin möhkəmləndirilməsi. -2s.

**Mövzu 13.** Sidik orqanları. Böyrəklərin quruluşu və topoqrafiyası.Sidik axarları. Sidik kisəsi, sidik kanalı.-2s.

**Mövzu 14.** Kişi və qadın cinsiyyət orqanlarının funksional anatomiyası və topoqrafiyası haqqında ümumi məlumat. Aralıq, quruluşu. Daxili sekresiya vəzilərinin anatomiyası və topoqrafiyasının ümumi icmalı. -2s.

**Mövzu 15.** Onurğa beyni,quruluşu, yaş xüsuiyyətləri, topoqrafiyası, onurğa beyni sinirlərinin əmələ gəlməsi.Boyun kələfi. Bazu kələfi: qısa və uzun şaxələri, topoqrafiyası.Yeni latın terminlərinin möhkəmləndirilməsi və köhnə terminlərin təkrarı.-2s.

**Mövzu 16.** Beyinin ümumi icmalı, beyinin şöbələri. Beyin əsasında kəllə sinirlərinin topoqrafiyası. Beyin və onurğa beyni qişaları.Döyənək cisim, tağ, ön bitişmə. Qabıqaltı nüvələr və daxili kapsul haqqında ümumi anlayış. Qoxu beyni və yan mədəciklərin anatomiyası. Ara beyinin anatomiyası. III mədəciyin quruluşunun ümumi izahı. Orta beynin quruluşu, nüvələri, orta beyin su kəmərinin anatomiyası. -2s.

**Mövzu 17.** Rombabənzər beyin boğazı. Arxa beynin quruluşu, körpü, nüvələrinin ümumi izahı. Beyincik, quruluş xüsusiyyətlərinin icmalı.Uzunsov beyin,IV mədəcik. Rombabənzər çuxurda yerləşən nüvələrin topoqrafiyası. Yeni latın terminlərinin möhkəmləndirilməsi və köhnə terminlərin təkrarı. -2s.

**Mövzu 18. KOLLOKVİUM 2. (Aralıq qiymətləndirmə).** Bu kollokviuma 1-14-cü mövzuları (**Dayaq-hərəkət aparatından və daxili orqanlar**) əhatə edən yalnız təcrübə məşğələ materialları daxil ediləcəkdir. Kollokviuma mərkəzi qaydada Universitetin İmtahan Mərkəzində keçiriləcəkdir.**-2s.**

**Mövzu 19.** Duyğu orqanları haqqında ümumi məlumat. Görmə orqanı. II cüt kəllə siniri. Görmə analizatorunun aparıcı yolu. Gözün əlavə aparatı. III, IV və VI cüt kəllə sinirlərinin funksional anatomiyası, innervasiya zonası. -2s.

**Mövzu 20.** Dəhliz-ilbiz orqanı. VIII cüt kəllə siniri. Eşitmə və müvazinət analizatorlarının aparıcı yolları. -2s.

**Mövzu 21.** Qoxu və dad orqanları. I, VII və IX cüt kəllə sinirləri. Qoxu və dad analizatorlarının aparıcı yolları. Dəri və onun törəmələrinin anatomiyası. Süd vəzilərinin anatomiyası. Mövzuda istifadə olunan latın terminlərinin tələffüzü.-2s.

**Mövzu 22.** V cüt kəllə siniri. Üçlü sinirin quruluşu, şaxələri və innervasiya zonası.X, XI, XII cüt sinirlərinin anatomiyası və innervasiya zonası. -2s.

**Mövzu 23.** Ürək və ürək kisəsinin quruluşu, yaş xüsusiyyətləri. Ürək əzələsinin morfo-funksional anatomiyası. Ürəyin qidalanması və innervasiyası. Ürəyin topoqrafiyası, hüdudları və qapaqlarının döş qəfəsinin ön divarına proyeksiyası. Ürək tonları. -2s.

**Mövzu 24.** Aorta və onun hissələri. Qalxan aorta, aorta qövsü. Ümumi və xarici yuxu arteriyalarının anatomiyası. Daxili yuxu arteriyası. Körpücükaltı arteriyanın onurğa arteriyası şaxəsi. Beyinin arterial dövranı. -2s.

**Mövzu 25.** Körpücükaltı arteriya. Yuxarı ətrafın arteriyaları. Ovucun səthi və dərin qövslərinin formalaşmasının ümumi izahı.-2s.

**Mövzu 26.** Yuxarı boş vena. Bazu-baş venası. Daxili vidaci vena. Kəllədaxili və kəlləxarici venalar. Latın terminlərinin tələffüz qaydalarının təkrarı və möhkəmləndirilməsi. Xarici vidaci vena. Ön vidaci vena. Körpücükaltı vena. Yuxarı ətraf venaları. -2s.

**Mövzu 27.** Aortanın döş hissəsi və onun şaxələri. Döş qəfəsi divarı və orqanlarının venaları (tək vena, yarımtək vena, arxa qabırğaarası venalar, onurğa venaları). Döş sinirlərinin ventral şaxələri. -2s.

**Mövzu 28.** Enən aortanın qarın hissəsi və onun şaxələri, topoqrafiyası. -2s.

**Mövzu 29.** Ümumi, daxili və xarici qalça arteriyaları.Bud arteriyası və dizaltı arteriya. Baldır və ayaq arteriyaları. Aşağı ətraf oynaqlarının arterial torlarının əmələ gəlməsində iştirak edən damarlar.-2s.

**Mövzu 30.** Aşağı boş vena sistemi. Qapı venası sistemi. Yeni latın terminlərinin möhkəmləndirilməsi və köhnə terminlərin təkrarı. Çanaq venaları və aşağı ətrafın venaları. Venaların sistemarası anastomozlarının ümumi şəkildə izahı, onların əhəmiyyəti barədə məlumat. -2s.

**Mövzu 31.** Bel kələfi, şaxələri, innervasiya zonası. Oma kələfinin qısa və uzun şaxələri, topoqrafiyası. Oturaq sinirinin innervasiya zonası. -2s.

**Mövzu 32.** Vegetativ sinir sistemi haqqında ümumi məlumat. Simpatik kötük. Qarın boşluğu və çanağın vegetativ düyünləri və kələfləri.

**Mövzu 33.** Vegetativ sinir sisteminin parasimpatik şöbəsi. Başın parasimpatik düyünləri.-2s.

**Mövzu 34.** Limfa sisteminin quruluş elementləri haqqında ümumi məlumat. Limfa kötükləri və axacaqları. Başın, boyunun, yuxarı ətrafın və döş qəfəsinin limfa düyünləri və damarları. -2s.

**Mövzu 35.** Qarın boşluğunun, çanağın və aşağı ətrafın limfa düyünləri və damarları. Yeni latın terminlərinin möhkəmləndirilməsi və köhnə terminlərin təkrarı. -2s.

**İnsan anatomiyası və tibbi terminologiya**

**kafedrasının müdiri, dosent: A.S.Abdullayev**